Maja Dunfjeld

Maja Hilma Dunfjeld (født 20. mars 1947 i Namdalen) er en sørsamisk forsker og veileder innen duedtie – tradisjonell samisk brukskunst, bosatt i Harran. Hun er utdannet formingslærer fra Statens lærerhøgskole i forming, Oslo 1989«Først i landet med hovedfag i samisk duodji». Trønder-Avisa; 11.11.1989 og har en doktorgrad i kunsthistorie fra Universitetet i Tromsø fra 2001.Doktoravhandlingen er bearbeidet og utgitt i bokform: Maja Dunfjeld. Tjaalehtjimmie, form og innhold i sørsamisk ornamentikk. Utgitt av Saemien Sijte, 2006. ISBN 82-993781-6-8

Hun har blant annet jobbet som lærer ved Snåsa ungdomsskole, konsulent i duedtie for de sørsamiske områdene fra 1980Liv Marit Idsø. «Fin ambassadør for sør-samisk håndverk». Trønder-Avisa; 31.12.1983Maja Dunfjeld Aagård. «Konsulentvirksomhet og duodji i de sørsamiske områdene». I: Ottar; nr 165 (1987)Maja Dunfjeld Aagård. «Tinntrådarbeid : en samisk spesialitet». I: Ottar; nr 201 (2000)«Duodji som livsform». Trønder-Avisa; 26.5.1990, førsteamanuensis ved Samisk høgskole og daglig leder ved Duodjeinstituhtta (utviklingssenter for samisk håndverk). Den siste tiden som yrkesaktiv var hun daglig leder ved Sijti Jarnge i Hattfjelldal.

I doktoravhandlingen studerte hun fire gjenstandsgrupper: hornskjeer (tjåerviebuste), vandringsstaver (klaahka), melkeboller (naehpie) og bringekleder (boengeskuvmie) til gåptoe, den sørsamiske drakten. Hennes utgangspunkt er at samisk utsmykningskunst er både praktisk, estetisk og kommunikativ. Ornamentikken gjenspeiler en holistisk samisk religion «hvor bissie, det hellige, er en del av hverdagen og gjennomstrømmer hele tilværelsen.»Maja Dunfjeld Aagård.  «Tjaalehtjimmie : sørsamisk ornamentikk som kommunikasjon og estetisk uttrykk». I: Spor; nr 1, 1991 (pdf)Maja Dunfjeld Aagård. «Sola eller Saraahka : symboler og innhold på sørsamiske bringekleder». I: Åarjel-saemieh; nr 5 (1995)Maja Dunfjeld. «Samisk visuell kultur i forhold til personlig og sosialt kjønn». I: Åarjel-saemieh; nr 9 (2007)
Hun har også skrevet om sørsamisk visuell kultur i det trønderske kunsthistorieverket Se Trøndelag!Maja Dunfjeld. «Sørsamisk visuell kultur». I:  Se Trøndelag! : kunst og visuell kultur i midten av Norge. Bind 2: Hitsendt og heimeavla. Tapir forlag, 2011. ISBN 978-82-519-2618-8 I 2018 utkom boka Aerpiemaahtoe – Åarjelsaemien duedtien baakoeh («Arvet kunnskap – sørsamisk duedtie-ordbok»), som hun var redaktør og hovedforfatter for.«Aerpiemaahtoe» – fagbok i duedtie ; Saemien sijte

Hun er datter av duedtie-kunstneren Lars Dunfjeld og søster til juristen Leif Dunfjeld. Høsten 2022 ble hun tildelt Sørsamisk kulturpris.Den sørsamiske helten; nrk.no, 21.9.2022

 Referanser 

Eksterne lenker


Kategori:Samiske kunstnere
Kategori:Norske kunsthistorikere
Kategori:Sørsamene